สาวเมืองคอนอ้วกแตก เคี้ยวเจอ ทากลิ้นหมา ในจานผักสลัดร้านดังห้างยักษ์ 
(ภาพจาก: เฟซบุ๊ก PomPaem Choothong), ,สาวธนาคารเมืองคอนไม่ยอมตกเทรนด์ เที่ยวห้างฯยักษ์เพิ่งเปิด สั่งสเต็กกับสลัดผักในร้านดัง ราคารวมกันกว่าพัน เคี้ยวเจอวัตถุนิ่มแต่เหนียว มีเมือก คายออกมาเป็น ทากลิ้นหมา ถึงกับอ้วกแตกทันที คาดปนมากับผักที่ปลูกระบบไฮโดรโปนิกส์ ,เมื่อเวลา 13.00 น. วันที่ 1 ส.ค. ได้มี น.ส.จรัญญา (ขอสงวนนามสกุล) อายุ 34 ปี พนักงานธนาคารแห่งหนึ่งใน อ.สิชล จ.นครศรีธรรมราช ได้เข้าร้องเรียนสื่อมวลชนกรณีเข้าไปสั่งสเต็กและสลัดในร้านอาหารสุดหรู ภายในห้างสรรพสินค้ายักษ์ใหญ่ที่เพิ่งเปิดให้บริการใน จ.นครศรีธรรมราช เมื่อไม่กี่วันที่ผ่านมา แต่ขณะที่กินสเต็ก สลัด และรับประทานผักไฮโดรโปนิกส์ตามเข้าไปกลับพบว่ามี ทากฟ้า หรือ ทากลิ้นหมา ขนาดเท่านิ้วก้อยยังเป็นๆ สดๆ ซึ่งติดอยู่ในผักเข้าไปในปากด้วย,น.ส.จรัญญา กล่าวว่า หลังจากห้างยักษ์ใหญ่เปิดให้บริการได้ไม่กี่วัน จนเมื่อวานนี้ (31 ก.ค.) ตนและเพื่อนๆ จึงชวนกันไปเที่ยวชมและเลือกซื้อสินค้าในห้างฯ จนกระทั่งช่วงบ่ายจึงเข้าไปนั่งรับประทานอาหารภายในร้านชื่อดัง โดยสั่งสเต็กและสลัด อย่างละ 1 จาน พร้อมน้ำดื่มราคาประมาณ 1,000 บาทเศษ แต่เมื่อกินผักซึ่งเป็นผักที่ปลูกในระบบไฮโดรโปนิกส์หรือปลูกในน้ำ ทานเข้าไปในปาก และเมื่อเคี้ยวกลับพบความผิดปกติ เนื่องจากมีสิ่งแปลกปลอมขนาดเท่านิ้วก้อย ตัวนิ่มแต่เหนียว มีเมือกตามลำตัว ตนจึงคายสิ่งแปลกปลอมในปากออกมาดู ก็พบว่าสิ่งแปลกปลอมดังกล่าวคือ ทากฟ้า หรือ ทากลิ้นหมา 1 ตัว ตนถึงกับคลื่นไส้ และอาเจียนออกมา เพราะได้เคี้ยวสิ่งที่น่าขยะแขยงเข้าไปในปาก,ได้เรียกพนักงานของร้านมาสอบถาม และขอพบผู้จัดการของร้าน จนมีหัวหน้าพนักงานออกมาพบ จึงได้สอบถามความรับผิดชอบที่เกิดขึ้น เขาก็ได้แต่แก้ตัวและขอโทษ และไม่เก็บค่าอาหาร 1,000 บาทเศษ จึงชวนเพื่อนๆ ออกจากร้านและรีบเดินทางออกจากห้างกลับบ้านทันที จนถึงขณะนี้ก็ยังรู้สึกขยะแขยง และอาเจียนทุกครั้งที่คิดถึงเรื่องนี้จนเจ็บคอระบมไปหมดแล้ว และยังกินอาหารอะไรไม่ได้เลย สาวแบงก์กล่าว พลางทำหน้าผะอืดผะอม ทำท่าเหมือนจะอ้วกออกมาอีก,ในท้ายที่สุด น.ส.จรัญญา ยังได้กล่าวว่า ร้านหรูขนาดนี้ และตั้งอยู่กลางห้างยักษ์ใหญ่ระดับนี้ ไม่น่าจะผิดพลาดถึงขนาดนี้ โดยผักปลูกระบบไฮโดรโปนิกส์ จะเป็นผักที่บอบบาง กรอบ ดูสะอาดน่ากิน แต่ทางร้านควรจะนำมาตรวจสอบและใช้น้ำล้างสิ่งสกปรก สิ่งแปลกปลอมให้แน่ใจเสียก่อนจะนำไปเสิร์ฟให้ลูกค้า ที่สำคัญเป็นร้านสเต็กและสลัดที่มีชื่อเสียงระดับนานาชาติ ราคาก็แพงมากๆ ดังนั้นพนักงานทุกคนจะต้องใส่ใจ รอบคอบในวัตถุดิบทุกอย่างที่นำมาปรุงให้ลูกค้า และเมื่อเกิดความผิดพลาดขึ้นอย่างใหญ่หลวงเช่นนี้ควรแสดงความรับผิดชอบมากกว่านี้ ไม่ใช่แค่คำขอโทษอย่างเดียว ขอให้ทางร้านปรับปรุงการให้บริการ การตรวจสอบวัตถุดิบ และตนขอเตือนประชาชนผู้บริโภคทุกคนว่าไม่ว่าร้านอาหารจะสุดหรู ไฮโซ เปิดบริการในห้างหรือสถานที่แห่งใด อย่าไว้วางใจว่าวัตถุดิบที่นำมาปรุงอาหาร หรืออาหารแต่ละจานจะสะอาด มีคุณภาพมาตรฐานเสมอไป หากไม่ตรวจสอบให้แน่ชัดก่อนรับประทาน อาจจะโดนเหมือนตนก็ได้,ผู้สื่อข่าวรายงานอีกว่า ได้มีการนำเหตุการณ์ดังกล่าวไปโพสต์ในเฟซบุ๊ก ของผู้ที่ใช้ชื่อ PomPaem Choothong ข้อความ เตือนก่อนจะ อ้วก---->> อย่าคิดว่าร้านอาหารดูหรูๆ ในห้าง (ที่ไม่ใช่ในห้างด้วย) จะดีเสมอไป กับสิ่งที่เจอด้วยตัวเองในวันนี้?? มี ตัวทากฟ้า สดๆ เป็นๆ อยู่ในจานติดมากับสลัดผักสด ในอาหารจานสวยที่คิดว่าดีเลิศ คำถามคือ คุณไม่ล้างผักหรือไง??? ฉะนั้นดูดีๆ ก่อนกินสลัดผักทุกชนิด ทุกที่ ทุกเวลา ถ้าคุณไม่อยากกินโปรตีนที่คุณไม่พึงประสงค์สำหรับฉัน จบกัน สำหรับ…และสลัดผักสด คิดแล้ว ขยะแขยง ไม่มีเรื่องไหนเลวร้ายเท่านี้อีกแล้ว ชีวิต ด้วยความปรารถนาดี และถ้าคุณปรารถนาดีกับคนที่คุณรัก บอกเขาด้วยนะคะ เขาจะได้โปรตีนที่ถูกหลักอนามัยมากกว่านี้ #‎ลงวันที่ 31/07/2559 โดยมีชาวโซเชียลเข้าไปชม แชร์ และแสดงความคิดเห็นเป็นจำนวนมาก.
สาวธนาคารเมืองคอนไม่ยอมตกเทรนด์ เที่ยวห้างฯยักษ์เพิ่งเปิด สั่งสเต็กกับสลัดผักในร้านดัง ราคารวมกันกว่าพัน เคี้ยวเจอวัตถุนิ่มแต่เหนียว มีเมือก คายออกมาเป็น ทากลิ้นหมา ถึงกับอ้วกแตกทันที คาดปนมากับผักที่ปลูกระบบไฮโดรโปนิกส์
อ้วกแตก,เจอทาก,ทากลิ้นหมา,สาวแบงก์,ทากในสลัด,ทากในผัก,ห้างเซ็นทรัลนครศรีธรรมราช,นครศรีธรรมราช,ข่าว,ไทยรัฐออนไลน์,ข่าวทั่วไทย